Downloaded from YTS.BZ
Official YIFY movies site: YTS.BZ
Трябва да говорите с мен, г-це Келер.
За бога, говорете вече!
Какво се случи в гората?
СЛУЧАЯТ НА ФРИДА
Шегувате се. Той очевидно е виновен.
Не го приемайте лично, колега.
Трябва ли друг невинен да пострада, за да го затворят?
Изгубихте ли вярата си в доброто у хората?
Г-н прокурор.
Г-н Янген.
Изглежда по-старо,
но поройният дъжд е отмил само калта.
Какво става?
Първо са видели част от шапката и една обувка.
При внимателен оглед откриха трупа на дете.
Това беше около врата му.
Отвратително време в средата на юни.
Чухте ли за детето в гората?
"Снощи в гората Хагенбух е намерен заровен труп
на около 5-годишно момче,
който вероятно се намира там от дълго време."
Що за чудовище постъпва така?
"В архивите на издирваните
няма съобщение за изчезването на такова дете.
Молим населението за помощ при идентифицирането му.
Носел е сива престилка, подобна на блуза,
същия панталон с връзка, бяла риза,
черни обувки с връзки, бяла шапка..."
Сигурна ли сте? - Да, дрехите са на Ернст Келер.
Благодаря, сестра. Това е всичко.
Точно Ернст.
Толкова дълго го хранихме.
Взеха го едва преди четири седмици.
Дори таксата още не е платена. Майката невинаги плащаше навреме.
Това не е от компетенцията на прокуратурата.
Писа ли на Хайри?
О, Фридели.
Вече нищо не ядеш.
Много си бледа.
И други майка имат хубави синове,
които не изчезват в Цюрих без следа.
Фрида Келер? - Не.
Аз съм сестра й. Какво има?
Искаме да го кажем лично на сестра ви.
Тук ли е?
Аз съм Фрида Келер.
Трябва да ви съобщим... - Аз бях.
Може да заколим кокошка.
Ще подхожда на надутия пуяк.
Само без модерни глупости.
Вечерта е твърде важна за експерименти.
Защо се палиш така?
Сами трябва да се сетят да ме предложат за съветник.
Шах.
Веднъж преглътни гордостта си.
Кажи направо какво искаш.
Няма да падна на колене.
Не бих разчитала на интелигентността на господата.
Ако сме честни, и ти ги мислиш за надути смешници.
Най-вече Конрад.
Постоянно те зяпа. Не забелязваш ли?
Стига, Валти.
Той има красива жена и пет деца.
Именно.
Извинете. Г-н Шьоненбергер е тук.
Мъртвото момче в гората...
Била е майката. - Какво?
Тя призна. - Добре. Утре ще се погрижим.
Пак каша.
Мирише на жена. Нека се потъркам в нея.
Сещаш се. - Тихо!
Представях си я различно.
Вълците се крият под овча кожа.
Храната.
Отворете. - Убила е беззащитно дете.
Тогава ще пазите.
Трябва да хапнеш нещо.
Трябва да се отпусне
на рамото.
Така е твърде тясно.
Четете за мъртвото дете в гората Хагенбух!
Още за убийцата от гората Хагенбух!
Четете!
Един вестник.
Благодаря.
Какво е станало с теб, момиче?
Фрида.
Казвам се Фрида.
Не искам въшки.
И аз.
Защо работите на такова място?
Нямате нужда от това.
Бездействието вреди на разума.
Скоро ще го забележиш.
Позната ли ви е?
Г-це Келер?
Питам отново. Позната ли ви е?
Да.
Синът ви е бил с нея, когато сте го взели от детски дом "Темпелакер".
Вярно ли е?
Какво правехте с момчето в гората Хагенбух?
Аз бях. Това стига.
Не, не стига. Трябва да знам какво е станало.
Г-це Келер.
Шестоъгълна ушна мида.
5,7.
Станете и се обърнете.
Облегнете се на стената.
Протегнете десния крак назад.
Не мърдайте. - Това е жена, а не крава.
Не е жена, а убийца.
29. - Излезте.
Двамата.
Слез.
Вдигни ръка.
Когато аз го правя, накрая има хубава нова рокля.
Тук не.
Къде е Ернст сега?
Поне вече не е заровен в гората.
Съществува само човекът.
Останалото е дело на ръцете му
и на мозъка му.
Човек.
Това е велико. Звучи...
... гордо.
Човекът.
Не ви ли пречи, че годеницата ви работи?
Можем ли да наречем "работа" актьорската игра?
Внимавай с иглите.
Как се запознахте?
Аз съм подарък от следването му в Берлин.
Гледа ме в една пиеса и веднага се влюби.
Ако напуснеш родината заради мъж, трябва добре да го обмислиш.
Може да се движите. - Да.
Накрая ще имам игли във врата.
Всъщност не би трябвало да бодат.
Може да отидете така на танци. - По-добре не.
В действителност адвокатът е голям страхливец.
Фиби за коса, украсени.
Кутийка с игли.
Джобно ножче.
Парче дърво.
Върбова кора.
Сапун.
Как е тя? - Не може да даваме информация.
Картички. - Може ли да отида при нея?
Моля, отстъпете крачка назад.
Какво е това? - Кройки.
Те са мои.
Ще й я предадете ли?
Когато се страхува, не яде.
Може да хапне резен ябълка.
Всичко е наред. Няма какво да зяпаш.
Спокойно.
Какво ще ми кажете за предисторията на деянието?
Не знаех нищо, преди двамата полицаи да дойдат.
Сестра й живее при нас. - А детето?
Беше в детския дом "Темпелакер".
Защо не при вас?
Не знаехме, че накрая ще стане така.
Имахте ли някакви съмнения, че госпожица...
Келер - Фрида Келер.
... че г-ца Келер ще извърши престъпление?
Не знаете какво преживя Фрида.
Не е такава, каквато я описват във вестника.
Какво е преживяла?
Дано това е достатъчно.
Нямаме повече.
Трябва да ми кажете какво знаете.
Ако знам повече, ще мога да помогна на сестра ви.
Фрида е добра и прилежна.
Обичаше да готви и... - Какво ще стане с нея?
Ще има процес.
Смъртно наказание ли?
Само ако обвинението докаже,
че сестра ви е действала предумишлено
и я осъдят за убийство.
Какво ще ми кажете за бащата?
Няма такъв.
Извинете, но със сигурност има.
Може ли да е съучастник? - Не.
И други жени са искали да се отърват от извънбрачно дете.
Добре.
Няма да ви задържаме повече.
Поемаш ли случая?
Естествено, но изглежда ще бъде про боно.
Или е била отчаяна, или безскрупулен боклук.
Не е такава. Тя е добрячка.
Говорете правилно.
Най-много обичам да работя с нея.
Тя е скромна и винаги вежлива.
Напоследък да сте забелязали нещо?
Беше по-мълчалива.
Мислех, че е заради честите главоболия.
Предположих, че затова отсъства от работа.
Имаше ли връзка? Срещаше ли се с мъже?
Фрида мислеше само за работа.
Парите не достигаха.
Не плаща малко на сестра си за храната.
Не знаехте ли, че има дете?
Вие... Сигурно ли е, че има дете?
Фрида не е такава.
Може ли някой да я е притиснал?
Веднъж една жена дойде в шивашкото ателие.
Беше гневна.
Много добре.
Може да доведеш Софи.
Твой ред е. - Как изглеждам?
Така веднага ще те отпрати.
Трябва ти цвят.
Винаги се справяш.
Превръщаш парцали в хубави рокли.
Накрая ще отидеш в някоя модна къща в Париж.
Никой не може да ни забрани да мечтаем.
Сега отивай. Твой ред е.
Не чувах за какво говорят.
И не я попитах.
Не исках Фрида да мисли, че я шпионирам.
Дори да вземем предвид всички възможни обстоятелства,
довели до такъв гнил морал,
не го проумявам.
Как може майка да убие собственото си дете?
Майчинският инстинкт диктува само да защитава детето.
Тя попита къде е Ернст.
Изведнъж се заинтересува от момчето
и пита точно теб.
Да, точно мен.
Кройките, Валти.
Изглежда са за детски дрехи.
Г-жо прокурор. - Здравейте.
Вече ви казах.
Не може да ви пусна без съгласие от прокурора.
Знам.
Казахте, че може да донеса дрехи.
Казах "дрехи".
Това е само върбова кора за главоболието.
Моля ви, дайте й я. - Добре.
Ще ми кажете ли как е тя?
Кой може да каже какво става с една убийца?
Отдръпнете се.
Здравейте.
Майка, която води детето си тук, от самото начало е затруднена.
Но да се стигне дотам...
Какво трябваше да направя?
Мястото ни трябва за новородени, които постоянно оставят.
Момчето трябваше да си тръгне. Щеше да оглупее сред бебетата.
Тя най-после си го взе,
след като й поставих краен срок.
Носите ли парите?
Трябваше да му купя дрехи.
Къде отиваме?
Довиждане, Ернст.
Ела.
Донесете парите другата седмица,
но този път наистина.
Естествено, не ги донесе. Изчакайте момент.
Това е книгата за таксите.
Ако всички закъсняваха като Келер,
ние щяхме да обеднеем.
Ето писмото.
Да.
Вероятно му го е донесла,
но го намерихме едва при разчистването.
Какво щеше да стане, ако не беше взела момчето?
Щяхме да го оставим пред вратата й.
Не можем да задържим всички.
Тук пише, че Ернст е добре.
В Мюнхен ли?
Може ли да пиша на Берта?
Искам да й благодаря.
Ако само бездействам, трудно запазвам разсъдъка си.
В момента може само да говориш с прокурора.
Г-ца Баон от ателието
плаща ли добре на шивачките си?
Твърде много да умреш, твърде малко да живееш.
Можеше да работиш самостоятелно.
Мечтите са безплатни, уважаема госпожо.
Но по-далече
не мога да стигна.
Животът е дълъг, когато чакаш спасение в смъртта.
За какво трябваше да бъде освободен Ернст?
От живота,
от всички болести, които зимата носи,
от глада, от който стомахът се свива,
и от всички погледи,
пълни с презрение
към детето на една опозорена госпожица -
моето.
Кройките в стаята ти
са били за Ернст, нали?
Костюм за училище.
Надявах се някога да бъдем семейство с някого,
като вас, предполагам.
Достатъчно.
И в моя свят не всички мечти се сбъдват.
Ще сложа пломба и ще издържи вечно.
Горе трябва да го пазите да не се възпали.
Ще ви дам едно прахче,
ако болката се върне.
Благодаря.
Четете за убийцата на детето от гората Хагенбух.
Добро утро, колега. - Г-н Янген, добре ли сте?
А вие? Преглътнахте ли оправдаването на Щикермайстер?
Вече не го приемам лично. Това е част от работата.
Девет пъти печелим, но и веднъж губим.
Очаквах да го изтълкувате в своя полза.
Като говорим за работа, искам да говоря с клиентката си.
Вие ли представлявате убийцата?
Моята работа е да посещавам клиентите си.
Знаете, че не може да ви пусна,
преди да съм приключил с нея.
Да ви обясня ли разликата между "трябва" и "искам"?
Клиентката ви призна. Случаят е ясен.
Да, искам сам да стигна до това убеждение.
Жалко за времето.
Боите се да не науча нещо, което да помрачи ясния ви случай.
Не се надценявайте, колега.
Отговарям за това народът да разчита на правосъдието
и убийцата да получи справедливо наказание.
Смъртта справедливо наказание ли е?
Съдията ще реши. Моите почитания.
Едно, две...
... три, четири...
... пет, шест, седем, осем...
... девет. Идвам!
За да не полудееш от бездействие.
Можеш ли да ги поправиш? Ето мерките.
Това са игли за кърпене.
Други не може.
Трябва ли ти още нещо?
Ножица.
Може ли да получа още върбова кора за главоболието?
В Швейцария всяка година има стотици незаконни деца.
Повечето необвързани майки нямат средства.
Ако всяка погребе детето си в гората...
Само за това ли мислиш?
Могла е да помоли общината за помощ,
да си отвори устата. - Точно ти ли го казваш?
Предпочиташ да дадеш скъпа вечеря,
вместо да питаш колегите си дали ще те номинират.
Не може да ги сравняваш.
Едното е срам, а другото гордост.
Не поставяй една вечеря наравно с убийство.
Правя много за препоръка, но не минавам през трупове.
Валти, и аз ще се радвам, ако станеш съветник.
Гезине?
Какво правиш тук?
На какво ти прилича? - Ако те видят...
Ще видят, че се уча да карам колело. Подръж.
Достатъчно.
Наистина е практично. Защо само мъже да го ползват?
Това причинява безплодие.
Ще те обвинят в неблагоприличие.
Трябва да обсъждат добродетелите ти,
а не да се съмняват в почтеността ти.
Прав си.
Не може да шие дрехи за дете, което после да...
Откъде взехте оръжието и кога?
Шнура ли? Той беше у мен.
Тоест носели сте го от самото начало.
Още вкъщи сте взели решение да убиете детето си.
А Хайри Ротенфлу?
Сигурно може да ми кажете кой е Хайри,
който очаква с нетърпение да ви види отново.
Кой ли е бащата?
А кой тогава?!
"Рапорт.
На 7.6.1904 г. беше намерен плитко заровен труп на момче.
Дължината на тялото е 102 см.
Изглежда, момчето е на възраст между четири и шест години.
Тялото е напълно облечено и покрито с пръст и листа.
На мястото на лицето намерихме
купчина живи ларви на муха.
Същите се откриват по подгизналите ръце и крака.
След отстраняване на ларвите се установява,
че меките части на лицето и части от носа липсват.
Не е останала следа от очите."
Други хора биха се радвали да имат деца.
А вие... Всичко ви е безразлично.
Нямате гузна съвест.
Изобщо ли не се срамувате?
Сряда е ден за пране.
Ела.
Провеждам разпит, Ерна.
Вземи още една.
Тази.
Никой няма да си тръгне гладен.
Ерна!
Предпазих те от теб самия.
Много добре го знаеш. - Знам.
Да.
Прахът за зъбобол ти е замаял главата.
Тази жена ще ме докара до лудост.
Съжаляваш ли, че се омъжи за мен?
Валти.
Винаги ще заставам зад теб.
Оттам ще видя най-добре как упорито магаре става съветник.
"Фрида Келер, родена на 24.12.1879 г.
в Бишофсцел, Тургау.
Забременява от Карл Цимерли,
съдържател на гостилницата до пощата в Бишофсцел."
Обявила ли е бащинството?
Трябвало е да го направи в Тургау.
Не ме засяга какво става там.
За неомъжените е неудобно да регистрират децата си.
Имате ли информация за някой си Хайри Ротенфлу?
"Ротенфлу, Хайнрих,
служител на федералната железница, преместил се в Цюрих."
Няма вписвания. Празна страница.
Спокойно е. Отивам да обядвам.
Добър апетит. - Благодаря.
Г-жо прокурор.
Хубава рокля. - Мъжа ми го няма.
Още по-добре.
Довиждане.
На г-ца Келер ли са?
Какво искате? - Да говоря с нея.
Добре, върнете се по-късно.
Всеки има право на защита, г-жо прокурор.
Моля ви. Пуснете ме при нея.
Не може да бъде осъдена,
без да се знае какво точно е станало.
Г-це Келер.
Казвам се Янген. Аз съм вашият защитник.
Това е Арнолд Янген - адвокат.
Намерила е добра партия.
Изглежда добре не само заради скъпото сако.
Съдейки по дължината на шева, има какво да предложи.
Софи.
Да имах и аз такъв късмет.
Ти ще ми ушиеш булчинската рокля.
Разкажете ми какво се случи.
Помогнете ми, за да мога да ви помогна.
Не ми трябва помощ. - Не губете надежда.
Надявам се тази нощ да няма плъхове в леглото ми.
Принуди ли ви някой да поемете вината?
Не.
Бях сама.
Прокурорът иска да докаже, че сте действали с умисъл.
Г-це Келер, не казвайте нищо,
което може да сочи, че сте планирали смъртта.
Достатъчно. За всичко друго се обръщайте към мъжа ми.
Г-це Келер, запишете всичко.
Нали можете да пишете?
Отбележете всяка подробност от живота си -
светлите и мрачните часове.
Обещавате ли?
Кажете на Берта да не се тревожи.
Добре.
За малко я изпуснахте. - Колко неприятно.
Струва ми се, че жена ви не иска да ми каже всичко.
А сестра й изобщо не говори, макар че е затънала до шия.
"По-добре да мълчим, по-добре да забравим."
Майка й го повтаряше.
Честно казано, мълчалива жена ни спестява доста неща.
Знаехте ли за детето? - Берта каза, че Фрида
е паднала нарочно по стълбите, за да се махне,
но не е помогнало.
Фрида ме молеше да го вземем,
но Берта не искаше. Боеше се от клюките.
Ние приехме Фрида.
Тя е плащала за храна.
Ние не сме богати.
Защо г-ца Келер дойде в Санкт Гален?
Бащата прогонил Фрида, когато забременяла.
От кого? - Не искаме клюки.
Като адвокат съм длъжен да пазя тайна.
За мъжа ми е важно всичко да мине идеално.
Познаваш го. - Естествено, г-жо прокурор.
Или не. Господата имат консервативен вкус.
Донеси другия комплект. - Да, г-жо прокурор.
Добър вечер, г-н Гмюр. - Добър вечер.
Най-после.
Трябва да побързаш.
Боже, не.
Извинете.
Какво да правим? Ще дойдат всеки момент.
Ти се преоблечи.
Аз ще измисля нещо.
Само през трупа ми. - Имаш ли по-добра идея?
Знаеш ли колко важна е вечерта за кариерата ми?
Да, достатъчно често го повтори. - Изключено.
Добре. Тогава аз ще сервирам.
Съвсем ли си изгуби ума? Ще тръгнат приказки.
Ако някой я познае?
Не се знае.
Никой не гледа лицето на прислужницата.
Няма да забележат дори майка им да им сервира супата.
Достатъчно. Няма да спорим.
Не бива да се преувеличава.
Без работа няма пари. Много е просто.
Съгласен съм, г-н председател, но не и социалдемократите.
Те искат защита за работниците.
Трябва ли Швейцария да следва всяка мода?
Какво очакваш от политици със сърце на социалист?
Скоро ще поискат и жените да гласуват.
Понякога е добре нещата да останат постарому.
Как е зъбът ви?
Добре е.
Г-жо прокурор, отново всичко е превъзходно.
Дори у посланика в Цюрих не е толкова вкусно.
Вие сте ласкател, г-н Феч.
Наздраве.
Как спите толкова близо до една убийца?
Сигурно ви е трудно?
Ерна е виждала и по-лоши неща.
Видяхте, че мъжът ми е взел специални предпазни мерки.
Не ми липсва защита.
Дете да убие хладнокръвно детето си.
Не знаем дали е било хладнокръвно, или мъчително за нея.
На никого не му хрумва случайно при разходка в гората.
Как се чувства престъпникът при извършване на деяние
интересува авторите на романи.
Убийството е углавно престъпление и тя ще отговаря за него.
Арнолд ще трябва да бръкне навътре в сандъка с номера,
ако иска да я защитава срещу вас.
Нека да се опитам.
Смъртно наказание. Друго не е приемливо.
Вие ще се погрижите, г-н прокурор.
Чувам, че майка й е лежала за убийството на пеленаче.
Да, и то било извънбрачно.
Чувате или го знаете?
Да оставим отвън уличните клюки.
Г-н Гмюр сега ще стане известен.
Вестниците в цяла Швейцария пишат за случая.
Затова е още по-важно да спечелите. Иначе ще бъде публично унижение.
Никой не го иска. - Пази боже.
Главата й със сигурност ще падне.
Един Валтер Гмюр има опита да покаже на всички
как стават нещата.
Г-н Конрад.
Ако мъжът ми спечели делото, сигурно ще заслужи
да стане съветник. - Да.
Вие съгласен ли сте, или само жена ви го иска?
Ами...
Естествено, първо трябва да го обмисля.
Рядко идват изискани хора в Бишофсцел. От Санкт Гален ли?
Арнолд Янген, адвокат.
Карл Цимерли, съдържателят.
И без визитка.
Приятно ми е. Сигурно ще ми помогнете.
Събирам информация за Фрида Келер.
Познавате ли я? - Кой не познава Келер?
Покойният й баща ми беше приятел. Беше истински мъж,
но майката, тоест жена му...
Какво й имаше?
За мъртвите не се говори лошо,
но не държеше на закон и морал.
Известно време беше в изправителен дом в Тобел.
Какво е направила? - Трябва да питате другаде.
Не разпространявам слухове.
Поддържате ли връзка с Фрида?
Не, беше отдавна.
Защо се интересувате от нея?
Момчето на Фрида е от вас.
Приказки.
Само защото беше сервитьорка ли?
"Майка от Тургау признава за убийството на сина си."
Фрида ли?
Тя ли е била?
А мъртвото дете е вашият син,
г-н Цимерли.
Тя правеше мили очи на всички мъже.
Какво да очакваме от такава?
Крушата не пада далече от дънера.
За сметка на заведението.
Дадох й веднъж 30 и веднъж 50 франка.
Да, дожаля ми за нея.
При 5 франка седмично за храна за пет години...
Можете да пресметнете за колко са стигнали.
Благодаря, Фрида.
Също и от името на мъжа ми.
Само не знаех, че той иска смъртта ми.
Откъде да започна, ако трябва да опиша живота си?
Мислех, че ако някога умра, ще бъде от мъчително главоболие.
Когато бях дете, се разболях от менингит.
Докторът беше изгубил надежда.
Милата ми майка беше отчаяна.
Нямахме пари за истинско лекарство,
но тя се грижеше добре за мен.
Когато я загубих, едва не припаднах на гроба й.
Не можех да мисля трезво. Такова главоболие ме мъчеше.
Какво е това?
Стратегия на защитата.
Ще покажа на онзи самонадеян пуяк Гмюр.
Луда ли е госпожицата? - Почти ми се иска.
Къде е Хайри Ротенфлу? - Някъде отпред.
Запознахме се на един църковен празник.
Веднага я забелязах. Тя разговаря точно с мен.
Защо? Забавлява ли се и с други мъже?
Не е това, което си мислите.
Фрида е общителна, но не е нахална.
Изобщо не е непочтена.
Опознахте ли обкръжението й?
Какво е направила? - Аз задавам въпросите.
Родителите й са починали.
Живее при сестра си. Не съм я виждал.
Мисля, че няма много приятели.
Изпращаше ли ви картички?
Не, само едно писмо.
Какво пишеше?
Съвестта ми е чиста. Не съм сторил нищо лошо.
Как бихте описали връзката си?
Можеше да излезе нещо.
Но?
Аз ти донесох нещо.
Приятел на г-ца Баон дойде в ателието.
Той е фотограф.
Снима всички ни в официални дрехи безплатно.
Хубава е.
Прекрасна е.
Но на живо ми харесваш повече.
Фрида, има още нещо.
Предложиха ми ново място
в железницата.
То е в Цюрих.
В Цюрих ли?
Но ще ти идвам на гости
в свободното време, когато мога.
А сега имам и хубава твоя снимка.
Може после да вземеш и мен,
когато ти домъчнее.
Би ли искала?
Така ли завърши познанството ви?
С преместването ви в Цюрих.
Тя не ми отговори.
Пазите ли снимката?
Нейната ли? Вкъщи е. - И писмото ли?
Да.
Г-ца Келер да е споменавала син?
Какъв син?
Едно, две, три.
Колега. - Г-н председател.
Не получихте ли покана?
Къде намира време за това?
Господа.
Честито. - Благодаря.
Хитруша.
Хванали сте умно момче.
Предстои му обещаваща кариера.
Или той е бил хитър да си хване умна жена.
Гезине, ела. - Пийнете още една чашка.
И вие, г-н прокурор.
Само да не сгреши.
След този улов възгледите му са размътени.
Изведнъж се застъпва за модни нововъведения.
Дори каза, че жените въпреки същността си
могат да бъдат добри адвокати като мъжете.
Това е смехотворно. - Знам.
Следвал ли е изобщо в Германия, или само е скитал?
"Поради същността си" бяха точните ми думи.
Господа.
Всички знаем, че в дома на Гмюр жената командва.
Какво си позволявате?
Наздраве.
Извинете ме. Съпругата ме чака.
Всичко хубаво.
Няколко искаха
да станат новата г-жа адвокат.
Германката победи.
И при вас ли беше така?
Тогава бяха други времена.
Главата ли те боли?
Днес Ернст щеше да има рожден ден.
Веднъж му занесохме торта
с една свещичка.
Толкова се зарадва, че не искаше да я духне.
Мислех, че няма да усетя
тъгата на майка, загубила дете.
Винаги е тук.
Навсякъде.
Защо преди не усещах нищо?
Трябваше ли по-силно да викам,
да се дърпам?
Има твърде много мисли в главата ми.
Не мога да разбера всичките.
Не ми позволиха да бъда майка,
но аз го чувам
без уши
и го виждам
без очи. Виждам лицето му
как ме гледа,
как слага ръката си в моята,
топла и мека като...
... коприна.
Никой не биваше да научи за срама, който ми тежеше.
Но сега на прага на смъртта приемам най-мрачния си час.
Може би вие ще разберете. Може би някой ще разбере
как съм се превърнала в чудовището, което съм днес.
Една неделна вечер той ме обрече на страдания.
Ето.
Защо?
Ще запалим свещ за Ернст.
Признайте най-после.
Предпочитате тайно да се гушкате на езерото.
Детето само ви е пречело.
Не сте искали да бъдете майка. Искали сте свобода.
Свобода ли?
Исках да бъда истинска майка.
Истинска майка не убива детето си, за да го зарови в гората.
Какво бъдеще го чакаше?!
Животът може да бъде по-жесток от смъртта!
Вие представлявате закона.
Нямате представа.
Не всички хора се хранят със сребърни прибори!
Ако чинията е празна, полираната вилица не помага!
Повдига ми се от самосъжалението ви.
Искам да говоря с г-н Янген.
Сега изтрезнява.
Момент.
Откъде го познавате?
Изслушай ме. - Знаеш ли какво е това?
Предателство.
Най-малко от теб съм го очаквал. По дяволите.
Всеки има право на защита, дори да е извършил нещо чудовищно.
Ти ли командваш в следствения арест?
За бога. Зад гърба ми заговорничиш с Янген.
Това е върхът. - Все пак той е неин защитник.
Да, и благодарение на теб има цялата информация.
Успокой се. - Тя е убийца, Ерна.
Не е твоя приятелка и заместител на деца!
Стегнала е примката, без да й мигне окото!
Откъде знаеш?!
Ето. Чети.
Затова извършителката според обстоятелствата е действала
в оправдаемо състояние на духа.
Предлагам лишаване от свобода от една до десет години.
Силни думи, г-н адвокат.
Нямаше да се стигне дотам, ако бащата на детето й беше помагал.
Защо не казваш нищо за това,
а приписваш мозъчно увреждане на горката жена?
"Жена, която се хваща с женен мъж,
не заслужава милостта на закона.
Сама носи последиците от неморалността си."
Това пише в закона.
Незаконни деца невинаги се раждат от неморално поведение на жените.
Няма доказателства за принуда.
Няма доказателства и за липсата й.
Трябвало да заведе дело в Тургау, където детето е заченато.
Там от женените мъже не се търси отговорност...
Очевидно е искала да си спести презрението.
За забременяване винаги са нужни двама.
Имаш морално право,
но пред съда мога да работя само в рамките на законите.
Той не се интересува как детето е заченато в Тургау,
а само как е умряло в Санкт Гален.
Само че въпросът опира до морал.
Да обявим за луди жени, действали по принуда,
също е неморално!
Как нещо да се промени, ако никой не прави първата крачка?
Мисленето трябва да се промени преди законите.
Не се ядосвам на теб,
а на мъжете, които пишат законите!
Едно, две, три...
Не стават ли?
Не са за мен.
Няма да изляза оттук.
Всички ще знаят какво направих. - И без това вече знаят.
Защо убихте детето си?!
Върви в ада, вещице!
Г-н прокурор.
Г-н Гмюр, само минута за "Тагблат". Много бързо.
Обвиняемата Фрида Келер.
Давам ход на делото
на прокуратурата в Санкт Гален срещу Фрида Келер.
Заради интереса от обществеността и пресата
заседанието се провежда в залата на съвета.
Приветствам членовете на съвета. Господа.
Давам думата на прокурор Гмюр да прочете обвинителния акт.
Благодаря на съда.
Ще докажа, че обвиняемата шивачка -
жителката на Тургау Фрида Келер, е убила детето си,
при което е действала с умисъл.
Детето е било нежелан резултат, заченато, докато е работела
в гостилницата в Бишофсцел,
където г-ца Келер не е устояла на настоятелността на съдържателя.
Изнасилване!
Тишина.
По Бертильоновата система
констатирахме шестоъгълна ушна мида,
което доказва склонност към кражба и лъжа.
За последното има много доказателства.
Лъжкиня! - Тишина в залата.
Сестра Вис, излезте отпред.
Как бихте описали характера на г-ца Келер?
Немарлива.
Идваше само когато я предупреждавахме.
Забелязахте ли привързаност на г-ца Келер към детето й?
Тя не познаваше добре момчето.
Когато трябваше да вземе сина си от детския дом,
г-ца Келер ви е написало следното:
"Съобщавам ви, че пътуването мина спокойно.
Ернст свикна добре в Мюнхен".
Правилно.
Писмото е от 1 юни 1904 г.
Ернст отдавна е бил мъртъв.
Тишина! Не се обаждайте. Благодаря.
Благодаря. Нямам други въпроси.
Нямаме достатъчно място за многото незаконни деца.
Не можем да изхранваме всички. Парите и така не стигат.
Благодаря. Може да седнете.
Да, но къде ще получа таксата, която тя още ми дължи?
Моля, седнете или напуснете залата.
Уважаеми съд, обвиняемата е прикрила деянието си.
Това говори за предварително съставен план.
В тази връзка искам да проведа нов разпит.
Молбата е уважена.
Хайри Ротенфлу.
Разпит на Хайнрих Ротенфлу, служител на железницата в Цюрих.
След напомняне за верността на показанията каза следното:
"Запознах се с Фрида Келер през есента на 1902 г.
След това между нея и мен започна близка връзка".
В хода на тази връзка
разменяхте ли писма или картички с обвиняемата?
От време на време.
Например, това писмо.
Фрида Келер ли ви го написа?
Да. - Моля, прочетете го на съда.
"Скъпи Хайри, едва вчера те видях,
а днес вече ме мъчи копнеж.
Цяла нощ не намерих с какво да разсея мислите си
и само убивах времето.
Какво ще стане, когато заминеш?
Много мих се радвала да дойда с теб.
Всеки ден ще ти давам по сто целувки."
Уличница.
Колко много неблагоприличие се побира на това малко листче.
За да видите неблагоприличие в това, трябва много да се взирате.
Г-н Ротенфлу, кога обвиняемата
ви каза за липсата си на морал и за това,
че иска да встъпи в брак заедно с детето си?
Фрида винаги е била почтена. - Отговорете на въпроса.
Не е споменавала дете.
Не.
Мръсница! - Тишина.
Тя ви е заблудила. Благодаря, г-н Ротенфлу.
Обвиняемата е искала да се отърве от товара,
за да води свободен и безгрижен живот.
Отишла е в гората с дете и въже
с твърдото намерение да го убие и това е предумишлено убийство.
Тишина в залата.
Г-н Янген, да чуем пледоарията ви.
Уважаеми, председател на съда, почитаеми господа съдии,
ако една майка убие детето си,
за това има дълбоки причини.
Те показват,
че нещо в обществото ни е объркано
не само при засегнатите жени.
Ние не ги изслушваме.
Игнорираме виковете за помощ.
Обвиняемата ни най-малко не е лоша по характер.
Тя се измъчва от неразрешима дилема.
Обикновена шивачка със скромно потекло
трябва да се справя сама с изпитанията в живота,
докато растящия дълг за издръжка я задушава.
За измъченото съзнание на г-ца Келер това е твърде много.
Мозъкът й е увреден от болест в ранното детство.
Това влошава способността й да мисли и чувства.
Тя е притисната от нуждата.
Майката на обвиняемата й е показала с личен пример изхода.
И тя на младини е убила незаконното си дете,
за да реши проблемите си.
Тишина!
След години и дъщерята избира този път.
Да, правните последици тук са по-тежки,
защото жертвата на майката е новородено.
Все пак как си го обясняваме?
Позорно наследство.
Деянието трябва да се разглежда от тази гледна точка,
защото е в ясен контраст с живота на обвиняемата преди това.
Пълното отчаяние лишава Фрида Келер от разсъдъка й.
В тази ситуация тя не вижда друго решение
освен да убие детето си.
Тя е убийца.
Тишина в залата.
Тя е сама в нужда без помощ
и без пари.
"По-добре да мълчим, по-добре да забравим."
Това е единственият съвет за живота, който е получила.
Той минава като червена нишка през целия й живот.
Прокурорът я лиши от справедлив процес,
като отказа да допусне защитата преди началото на процеса.
Не може да бъде.
При това макар че за обвиняемата въпросът е на живот и смърт.
Тук се обсъжда крайно спорна наказателна мярка.
Прав е. - Отменете смъртното наказание.
Тишина.
Поне съпругата му показва усет за справедливост.
Вземете пример от нея, г-н прокурор.
Фрида Келер е много сърдечна майка.
Детето имаше въже на врата.
Кройка за костюм за училище,
намерена от прокуратурата в стаята й, доказва...
Трупът нямаше лице. - Г-н Гмюр, моля.
Кройката за костюм за училище,
нужен на жертвата в бъдеще, доказва,
че Фрида Келер е била готова да вземе сина си при себе си,
щом това стане възможно при почтени обстоятелства.
Но съдбата решава друго.
Уважаеми г-н председател, почитаеми господа съдии,
да, клиентката ми е виновна.
Фрида Келер е убила детето си.
Но вината, за която говорим, не е само нейна
и поне отчасти е съвсем другаде.
Фрида Келер не единичен случай.
Много майки трябва да крият децата си.
Но не ги погребват.
Какво правим ние? - Г-н Гмюр, моля.
Какво прави обществото с хора, нуждаещи се от помощ?
Ние им обръщаме гръб.
Какво правят сестрите от детския дом "Темпелакер"?
Изхвърлят детето.
Какво прави семейството?
Лишава детето от дом от страх от съседските клюки.
А свидетелят, който е подведен според прокурора?
Какво прави той?
Оставя я да му пише сърдечни писма за целувки,
за да я изостави при първия удобен случай.
Маловажно. - Тихо!
Не съответства на истината. - Г-н прокурор, моля.
За уважаемия г-н прокурор всичко това е без значение.
Извинете, но за мен възниква въпросът
за кого е без значение.
Лично за вас, г-н Гмюр.
Вие представлявате общество с двоен морал.
Питам ви, г-н Гмюр.
Щяхте ли да приемете в дома си позорното дете?
Манипулатор.
Уважаеми съд,
защитата смята за доказано, че това чудовищно деяние
не е било планирано с ясен разсъдък.
Защитата моли за снизходителна присъда
със срочно лишаване от свобода, ако е необходимо
на база психиатрична експертиза. Благодаря.
Благодаря на защитата. Обвиняемата иска ли да каже нещо?
Не, г-н председател.
Закривам заседанието.
Съдиите се оттеглят за обсъждане.
Съдът взе решение.
Обвиняемата г-ца Фрида Келер
съгласно чл. 133 от Наказателния кодекс
се признава виновна за убийство и се осъжда на смърт.
Не всички са съгласни с присъдата.
Тя се оспорва енергично не само в съдебната зала,
а и в обществото.
... напразно за живота на убийцата.
Защитникът отхвърля молбата и се пита...
Съпротивата се наблюдава и сред цивилното население.
Фактът, че населението с такова голямо съпричастие
иска помилване на Фрида Келер, сочи,
че отдавна е време за промяна в общата нагласа.
Това, че ние не крещим, не означава,
че присъдата не е крещяща несправедливост.
Процесът показа за пореден път,
че право, морал и справедливост нямат връзка помежду си.
Само от шепа мъже зависи
дали законът да се тълкува в полза на справедливостта.
Г-н прокурор.
Поздравления за победата.
Чувам, че скоро ще ви номинират за член на съвета.
Заповядайте.
Внасям молба за помилване.
Знаете, че това не е достатъчно.
И осъдената трябва да подаде молба.
Тя отказва. Вече не разговаря с мен.
Моля ви за помощ. - Какво сте очаквали?
Вие я представихте като луда.
Вие ми отказахте достъп до нея, за да си осигурите предимство.
Спечелихте победа и уважението на всички.
Помогнете ми измъчената жена да остане жива.
Г-н Гмюр, времето изтича.
Молбата трябва да бъде внесена в двудневен срок.
Защо точно аз да ви помагам?
Беше ли необходимо?
На дома ни не е отразено
да бъде огласяван от детски смях, но това е наше нещастие.
То няма да стане по-малко, като увеличиш чуждото страдание.
Никой не биваше да научава за моя позор.
Но сега пред очите на смъртта приемам най-мрачния си час.
Една неделна вечер той ме обрече на страдания.
Така е правилно.
Само че...
Исках да се опитам
да му бъда майка.
Наистина мислех, че с Хайри може да се получи.
Написах ти писмо.
Още не може да го четеш.
Отвори го после във влака.
Прощално ли е?
Надявам се да не е.
Скоро ще ти дойда на гости.
А ако живеем заедно в Цюрих?
Ти харесваш работата си при г-ца Баон.
Сигурно и в Цюрих търсят шивачки.
Мисля, че не допускат жени в общежитията.
Ще спестяваме за жилище. Не ни трябва много място -
кухня, спалня и може би детс...
Освободи се.
Точно така.
Играеш като истински футболист.
Ела в нашия отбор. - Не, в нашия.
Изстрел. Гол!
Добър изстрел. Благодаря.
Играеш много добре. - Е, да.
Те са по-малки от мен.
Ако вече имах дете?
Дете. Ти ли?
Не, ти не си такава.
Случва се само с евтини момичета.
Ще ме изпратиш ли до гарата?
Да.
Много го харесвах.
Ако се беше оженил за мен
или можех да оставя Ернст още малко в "Темпелакер",
нямаше да го направя.
Повярвайте ми, госпожо.
"Когато сестра ми отказа да ходи там,
татко изпрати мен в гостилницата.
Не можехме да се лишим от парите.
Цимерли ме изпрати да донеса вино от избата.
После слезе след мен и аз бях изгубена."
Това е написала сестра ви.
Била е сервитьорка при Цимерли, защото сте отказали да работите там.
Знаели сте, че Цимерли ще се възползва от Фрида,
защото го е направил и с вас.
Наясно ли сте, че сте имали възможността
да предотвратите всичко, ако бяхте казали?
Поне веднъж някой е трябвало да каже нещо.
Вън!
Исках само да помоля учтиво...
Осъдиха я на смърт. Вие го направихте.
Само по ваша вина се стигна дотук.
Вярно ли е това което каза той?
Ти беше права.
Бях глупак да направя живота ти толкова труден.
Съжалявам.
Седни.
Отпий една глътка.
Отвори уста.
Вътре забравям, че животът навън продължава.
Не бива да се предаваш.
Трябва да напишеш молба.
Те нямат право да те убият.
Предпочитам да умра,
отколкото цял живот да гния тук,
затворена като животно,
презряна,
обявена за душевноболна.
О, да.
Може би имат право. - Те не те познават.
Въпреки това ме осъждат.
Не го исках.
Не исках нищо от това, повярвай ми.
Всичко е наред. - Не.
Не е така.
Аз съм виновна
за всичко, което ти се случи.
Знаех какво ще направи с теб Цимерли.
Много съжалявам, но не издържах повече.
Много се срамувах.
Не е вярно.
Как можех да ти помогна?
Не можех да приема дете, което ме гледа с неговите очи.
Върви си.
Моля да изпълните присъдата възможно най-скоро.
Аз не изпълнявам присъди.
Тези клюки са неприятни за мен и семейството ми.
Осъждат ни, а нямаме нищо общо с това.
Проявете разбиране. - Аз съм зает.
Какво търси той тук? - Г-н Цимерли тъкмо си тръгваше.
Дяволите да те вземат.
Той не можеше да се сдържи.
Постоянно опипваше някоя.
Мъже като него мислят, че жените са на тяхно разположение
като мебел, на която да седнат, когато поискат.
Фрида имаше по-добра тапицерия от теб.
Понякога хората вършат лоши неща,
за да се предпазят от болката си.
Аз съм прокурор.
Нямах избор.
Аз също.
Дори ви вярвам.
Избирате смъртта пред живота.
Веднъж вече го доказахте
и сега отново го правите.
Не мога да проявя разбиране към деянието ви,
но не заслужавате смърт.
Така и не си отворихте устата.
Използвайте най-после гласа си
и помолете за милост.
Историята ви...
Трябва да останете жива, или нищо няма да се промени.
Борете се за живота си, Фрида.
Как изглежда?
Пет години търпях смело всички лишения и тревоги,
мълчах за страданието и го криех в сърцето си.
Когато майка ми умря, загубих опора.
Без съчувствието и помощта й вече нямах достатъчно сила.
Г-н Гмюр.
Извърших деянието не от омраза или ненавист към детето си.
Страхът от презрението и публичния позор
ме доведе до отчаяние и вече не можех да мисля трезво.
Сякаш зъл дух ме тласкаше към това.
Вече не виждах колко голяма беше моята вина.
Бог знае какво чувствам отвътре.
Постъпката ми е ужасяваща.
Мъката ще ме следва цял живот.
Моля за милосърдието ви да пощадите живота ми,
за да стана по-добра с искрено дълбоко разкаяние
и да намеря отново изгубения покой и душевен мир.
Ако чрез прилежание, послушание
и добро поведение докажа, че съм достойна,
може би ще ми остане искрица надежда
да доживея до свободни времена
и да се върна при добрите хора.
Милостта е ваше право.
Умолявам ви да сметнете, че съм достойна за нея.
Бог и вие се смилете над едно бедно слабо момиче.
Нещастната...
... Фрида Келер.
Започва гласуване
на молбата за помилване от Фрида Келер.
Молим съветниците да дадат гласа си.
Урната за бюлетините, моля.
По волята на съвета
осъдената на смърт Фрида Келер се помилва.
Смъртната присъда се отменя
и се заменя с доживотен затвор със забрана да разговаря.
Присъдата да бъде излежана в единична килия.
Като осъдена престъпница не може да бъде облагодетелствана.
Нямате право на писма или свиждане.
Губите правото да носите име
или някога отново да разговаряте с друг човек,
считано от днешна дата.
Фрида Келер прекарва 15 години в изолация.
В лошо физическо състояние е помилвана през 1919 г.
След прекаран инсулт през 1939 г.
е настанена в психиатрична клиника "Мюнстеркинген",
където почива след три години.
Случаят "Фрида Келер" се превръща в символ
на несправедливостта в тогавашните наказателни системи
и мобилизира швейцарските женски движения,
настояващи за равни права за всички.
През 1942 г. с влизане в сила на НК за цяла Швейцария
смъртното наказание се отменя.
Оттогава и женени мъже може да бъдат съдени
за сексуално посегателство.
Превод СВЕТЛА ВАСИЛЕВА
Филмът е обработен в ДОЛИ МЕДИЯ СТУДИО